 Majimaji walifunga bao la kuongoza katika dakika ya 38 lililofungwa na Danny Mrwanda baada ya kupata pasi kutoka kwa Hassan Khamisi. Wenyeji Toto Africans walisawazisha kwa bao lililofungwa na Japhary Mohamed kwa kichwa akiunganisha kona ya Edward Christopher katika dakika ya 53.Majimaji ilipata bao la pili kupitia kwa Geofrey Taita baada ya kupokea pasi kutoka kwa Mrwanda. Kwa ushindi huo, Majimaji imefikisha pointi 33 na kuwa katika nafasi ya nane katika msimamo wa ligi hiyo na kuzidi kujihakikishia kuendelea kuwepo katika ligi hiyo msimu ujao.